Blaze7451/Wiki-th-20250601 huggingface dataset:
ปราสาทบ้านสนม

ปราสาทบ้านสนม หรือ ปราสาทวัดธาตุ เป็นปราสาทตั้งอยู่ในวัดธาตุ บ้านสนม อำเภอสนม จังหวัดสุรินทร์ คาดว่าสร้างสมัยอาณาจักรขอมเรืองอำนาจประมาณ พุทธศตวรรษที่16 สมัยพระเจ้าชัยวรมันที่ 7 ทรงนับถือศาสนาพุทธนิกายมหายาน พระองค์โปรดให้สร้างที่พักคนเดินทาง และสร้างอโรคยาศาล หรือสถานพยาบาลขึ้นในชุมชนต่าง ๆ มากมาย ปราสาทแห่งนี้มีขนาดโดยประมาณ กว้าง 20 เมตร ยาว 25 เมตร สูงประมาณ 5 เมตร สร้างด้วยศิลาแลงและหินทราย อยู่ในสภาพชำรุดทรุดโทรม เดิมมีต้นไม้ขนาดใหญ่ ประมาณ 2 - 3 โอบ จำนวนมาก ได้แก่ ประดู่ ตะแบก ยาง ตะคร้อ ตาเสือ คำไก่ ซึ่งปราสาทหลังนี้มองจากทุ่งนา นอกบ้านเห็นเด่นชัด บริเวณรอบ ๆ ปราสาทมีสระน้ำเรียงรายทั้งสี่ด้าน ในบริเวณวัด ในบริเวณปราสาท ทางวัดได้รื้อปราสาทลง และก่อสร้างอุโบสถแทน เมื่อ พ.ศ. 2478 และนำชิ้นส่วนปราสาทไปทิ้งไว้ด้านหลังวัด อดีตเคยขุดได้พระพุทธรูปปางต่าง ๆ และเทวรูป ปัจจุบันมี 2 องค์ 1 องศ์ อยู่ที่พิพิธภัณฑสถานแห่งชาติ สุรินทร์ และอีก 1 องค์ อยู่ที่ศาลเจ้าพ่อศรีนครเตาท้าวเธอ คาดว่าสร้างสมัยเดียวกับปราสาทจอมพระ แต่รูปร่างเป็นแบบเดียวกันกับปราสาทศีขรภูมิ

**อ้างอิง**
 กรมศิลปากร. (2550). ประวัติศาสตร์เมืองสุรินทร์. กรุงเทพฯ: อัมรินทร์พริ้นติ้งและพับลิชชิ่ง.  ISBN 978-974-425-057-5- สารานุกรมวัฒนธรรมไทย ภาคอีสาน เล่มที่ 14 5 ธันวาคม 2542- สิงหะ ชโยจ พงษาวดารเมืองสุรินทร์- วัฒนธรรม พัฒนาการทางประวัติศาสตร์ เอกลักษณ์และภูมิปัญญา จังหวัดสุรินทร์- หนังสืออนุสรณ์เนื่องในงานบำเพ็ญกุศลฉลองอายุ 80 ปี พรรษา 60 พระครูบุญสิริโสภณ ที่ปรึกษาเจ้าคณะอำเภอสนม 19 เมษายน 2543
บ้านสนม
บ้านสนม
หมวดหมู่:สิ่งก่อสร้างในอำเภอสนม
โครงการความร่วมมือทางเศรษฐกิจระหว่างจีน-ไต้หวัน

โครงการความร่วมมือทางเศรษฐกิจระหว่างจีน-ไต้หวัน (Economic Cooperation Framework Agreement; ECFA; p=Liǎng'àn​ Jīngjì​ Hézuò​ Jiàgòu Xié​yì​ หรือเป็นที่รู้จักกันว่า Chiwan) เป็นข้อตกลงการค้าเสรีระหว่างรัฐบาลของสาธารณรัฐประชาชนจีน (จีนแผ่นดินใหญ่) และสาธารณรัฐจีน (ไต้หวัน) สนธิสัญญาดังกล่าวได้มีการลงนามเมื่อวันที่ 29 มิถุนายน พ.ศ. 2553 ณ เมืองฉงชิ่ง เพื่อเปิดการค้าระหว่างประเทศซึ่งมีมูลค่า 100,000 ล้านดอลลาร์สหรัฐ

**อ้างอิง**

**แหล่งข้อมูลอื่น**
 Taiwan Affairs Office of the State Council  date=2008-10-11 - Straits Exchange Foundation
หมวดหมู่:พ.ศ. 2553
หมวดหมู่:สนธิสัญญาเกี่ยวข้องกับสาธารณรัฐประชาชนจีน
หมวดหมู่:สนธิสัญญาเกี่ยวข้องกับไต้หวัน
หมวดหมู่:สนธิสัญญาในคริสต์ศตวรรษที่ 21
หมวดหมู่:สนธิสัญญาเกี่ยวข้องกับสาธารณรัฐประชาชนจีน

หมวดหมู่:สนธิสัญญาเกี่ยวข้องกับจีน
หมวดหมู่:สาธารณรัฐประชาชนจีน
วิกิพีเดีย:เสนอบทความคุณภาพ/ศาสนาพุทธ

=== ศาสนาพุทธ**
ศาสนาพุทธ ถูกเสนอเมื่อ 29 มิถุนายน พ.ศ. 2553 และจะได้รับการพิจารณาภายในวันที่ 13 กรกฎาคม พ.ศ. 2553
หากบทความไม่ผ่านการพิจารณาในรอบแรก จะได้รับการพิจารณาครั้งสุดท้ายภายในวันที่ 27 กรกฎาคม พ.ศ. 2553
 เสนอชื่อโดย Testdd
สนับสนุน 
#
#
คัดค้าน
#
#
เสนอแนะการปรับปรุง
# ยังมีหัวข้อว่างอีกเยอะครับ ควรใส่เนื้อหาโดยสรุปเพิ่มเข้าไปด้วย (ดูตัวอย่างวิกิพีเดียภาษาอังกฤษประกอบครับ) --Horus | พูดคุย 20:21, 29 มิถุนายน 2553 (ICT)
# ควรขยายความในหัวข้อ พิธีกรรม หรือศาสนาพิธีเพราะมีน้อยมาก และขาดการอ้างอิง --เอ็มสกาย 13:25, 6 กรกฎาคม 2553 (ICT)
สเลย์ปนีร์

โอดินน์และสเลย์ปนีร์
ในตำนานนอร์ส สเลย์ปนีร์ (Sleipnir) เป็นม้าแปดขาของจอมเทพโอดินน์ เป็นลูกของเทพโลกีกับม้าสวาดิลวารี ได้รับการบรรยายว่าเป็นม้าที่ดีที่สุด และในบางครั้งเมื่อขี่มันจะนำไปสู่ตำแหน่งของเฮ็ล 

**อ้างอิง**
 Byock, Jesse (Trans.) (1990). The Saga of the Volsungs: The Norse Epic of Sigurd the Dragon Slayer. University of California Press. ISBN 0-520-23285-2
หมวดหมู่:ประมวลเรื่องปรัมปรานอร์ส
ทางหลวงแผ่นดินหมายเลข 1091

ทางหลวงแผ่นดินหมายเลข 1091 (จุน–น่าน) เป็นทางหลวงแผ่นดินระหว่างอำเภอจุน จังหวัดพะเยา ถึงอำเภอเมืองน่าน จังหวัดน่าน มีความยาวประมาณ 130 กิโลเมตร

**รายละเอียดของเส้นทาง**
เป็นถนนขนาด 2 ช่องจราจร ไป-กลับ และขนาด 4 ช่องจราจรในบางช่วง เริ่มต้นจากสามแยกจุน อำเภอจุน จังหวัดพะเยา ผ่านอำเภอจุน อำเภอปง อำเภอเชียงม่วน จังหวัดพะเยา แล้วเลี้ยวซ้ายเข้าเขตจังหวัดน่าน ผ่านอำเภอบ้านหลวง และสิ้นสุดที่สี่แยกรอบเมืองทิศตะวันตก เขตเทศบาลเมืองน่าน เส้นทางจากอำเภอจุนถึงอำเภอเชียงม่วนเป็นทางตรงไม่คดเคี้ยว หลังจากนั้นเป็นเส้นทางคดเคี้ยวไปตามไหล่และสันเขา และเข้าสู่พื้นที่ราบอีกครั้งในเขตอำเภอเมืองน่าน

**รายชื่อทางแยก**

**สถานที่สำคัญบนเส้นทาง**
 อำเภอจุน- โรงเรียนจุนวิทยาคม- โรงพยาบาลจุน- โรงเรียนปงรัชดาภิเษก- อำเภอปง- อำเภอเชียงม่วน- อำเภอบ้านหลวง- โรงเรียนบ้านหลวง- โรงพยาบาลบ้านหลวง- กองพันทหารม้าที่ 15 (ม.พัน 15)- อำเภอเมืองน่าน- ศูนย์ราชการจังหวัดน่าน- โรงเรียนนิธิวิทย์- ตรวจคนเข้าเมืองจังหวัดน่าน
1091
4-1091
หมวดหมู่:ถนนในจังหวัดพะเยา
หมวดหมู่:ถนนในจังหวัดน่าน
ทางหลวงแผ่นดินหมายเลข 1148

ทางหลวงแผ่นดินหมายเลข 1148 สายท่าวังผา - บ้านหย่วน (เชียงคำ) เป็นทางหลวงแผ่นดินในจังหวัดน่านและจังหวัดพะเยา เชื่อมต่อการเดินทางระหว่างอำเภอท่าวังผา จังหวัดน่าน ไปยังอำเภอเชียงคำ จังหวัดพะเยา นับว่าเป็นเส้นทางที่ได้ชื่อว่ามีความสวยงามเส้นทางหนึ่ง มีระยะทางตลอดสายทั้งสิ้น 113.079 กิโลเมตร

**รายละเอียดของเส้นทาง**
เป็นถนนขนาด 2 ช่องจราจร ไป-กลับ เริ่มต้นจากสามแยกท่าวังผา จุดตัดทางหลวงแผ่นดินหมายเลข 101 อำเภอท่าวังผา ผ่านอำเภอสองแคว จังหวัดน่าน และเข้าสู่ตำบลผาช้างน้อย อำเภอปง จังหวัดพะเยา สิ้นสุดเส้นทางที่สามแยกเชียงคำ อำเภอเชียงคำ ตลอดเส้นทางมีลักษณะคดเคี้ยวและขึ้นเขาสูงชันเป็นส่วนใหญ่

**รายชื่อทางแยก**


**สถานที่สำคัญบนเส้นทาง**
 อำเภอสองแคว- โรงเรียนไตรเขตประชาสามัคคี- โรงพยาบาลสองแคว- อุทยานแห่งชาติถ้ำสะเกิน- วนอุทยานภูลังกา- โรงเรียนเชียงคำวิทยาคม- อำเภอเชียงคำ
1148
4-1148
หมวดหมู่:ถนนในจังหวัดน่าน
หมวดหมู่:ถนนในจังหวัดพะเยา
มุนซาร์รัต กาบัลเย

มาริอา ดา มุนซาร์รัต บิเบียนา กอนเซปซิออน กาบัลเย อี ฟ็อลก์ (María de Montserrat Viviana Concepción Caballé i Folch) นักร้องเสียงโซปราโนชาวสเปนเชื้อสายกาตาลา ได้ชื่อว่าเป็นนักร้องโซปราโนที่ดีที่สุดคนหนึ่งในศตวรรษที่ 20 โดยเฉพาะการตีความอุปรากรของโจอากีโน รอสซีนี, วินเชนโซ เบลลีนี, กาเอตาโน โดนีเซตตี, จูเซปเป แวร์ดี 
กาบัลเยแสดงอุปรากรในหลายบทบาท มากกว่า 80 เรื่อง ทั้งยังเคยมีผลงานเพลงป็อปร่วมกับเฟรดดี เมอร์คิวรี โดยร่วมกันออกอัลบัมชุด Barcelona (1988) เพื่อเป็นการเฉลิมฉลองการจัดการแข่งขันโอลิมปิกฤดูร้อน 1992 ที่บาร์เซโลนา ซึ่งเป็นบ้านเกิดของเธอ และร้องเพลงในช่วงพักการแข่งขันยูฟ่าแชมเปียนส์ลีก ปี 1999 รอบชิงชนะเลิศที่คัมป์ นู
กาบัลเยสมรสกับเบร์นาเบ มาร์ตี (Bernabé Martí) นักร้องเสียงเทเนอร์ มีบุตรสาวชื่อ มุนซาร์รัต มาร์ตี (Montserrat Martí) ซึ่งเป็นนักร้องโซปราโนเช่นกัน ทั้งคู่ออกแสดงร่วมกันเป็นครั้งคราว
เมื่อวันที่ 20 ตุลาคม พ.ศ. 2555 กาบัลเยได้เจ็บป่วยทรมานจาก เยคาเตรินบุร์ก ในระหว่างการทัวร์ในรัสเซียและเธอถูกย้ายไปที่โรงพยาบาล เดอ ลา ซานตา ซเรยู ใน เซ็นต์ เปาโล ในบาร์เซโลนา  ในเดือนกันยายน พ.ศ. 2561 เธอได้เข้ารับการรักษาตัวที่โรงพยาบาลในบาร์เซโลนา  ต่อมากาบัลเยได้เสียชีวิตลงเมื่อวันที่ 6 ตุลาคม พ.ศ. 2561 อายุ 85 ปี ด้วยโรคติดเชื้อถุงน้ำดี 

**อ้างอิง**
หมวดหมู่:นักร้องเสียงโซปราโน
หมวดหมู่:นักร้องสเปน
หมวดหมู่:นักร้องโอเปร่า
หมวดหมู่:บุคคลจากบาร์เซโลนา
ทางหลวงแผ่นดินหมายเลข 102

ทางหลวงแผ่นดินหมายเลข 102 สายอุตรดิตถ์–เมืองเก่า เป็นทางหลวงแผ่นดินระหว่างอำเภอเมืองอุตรดิตถ์ จังหวัดอุตรดิตถ์ ถึงอำเภอเมืองสุโขทัย จังหวัดสุโขทัย ความยาว 97.678 กิโลเมตร (รวมเส้นทางกับทางหลวงแผ่นดินหมายเลข 1113, 1305 และ 1404 (เฉพาะช่วงหนองอ้อ–ศรีสัชนาลัย))

**รายละเอียดของเส้นทาง**
เป็นถนนขนาด 2 ช่องจราจร ไป-กลับ และขนาด 4 ช่องจราจรตั้งแต่สี่แยกอุตรดิตถ์ถึงสามแยกทุ่งยั้ง เส้นทางช่วงแรกเริ่มต้นจากทางหลวงแผ่นดินหมายเลข 11 บริเวณสี่แยกอุตรดิตถ์ อำเภอเมืองอุตรดิตถ์ จังหวัดอุตรดิตถ์ (แต่เดิมเริ่มต้นบริเวณแยกห้วยไผ่ แต่มีการยุบรวมทางหลวงแผ่นดินหมายเลข 119 สายทางแยกเข้าอุตรดิตถ์ เข้ากับทางหลวงหมายเลข 102 จึงทำให้มีการเปลี่ยนจุดเริ่มต้นของเส้นทาง) ไปสิ้นสุดที่ทางหลวงแผ่นดินหมายเลข 101 บริเวณสามแยกวัดโบสถ์ อำเภอศรีสัชนาลัย จังหวัดสุโขทัย จากนั้นเส้นทางช่วงที่ 2 จึงเริ่มต้นอีกครั้งบริเวณสามแยกศรีสัชนาลัย ไปสิ้นสุดที่ถนนจรดวิถีถ่อง บริเวณสามแยกอุทยานประวัติศาสตร์สุโขทัย อำเภอเมืองสุโขทัย จังหวัดสุโขทัย โดยส่วนใหญ่มีลักษณะเป็นทางราบ ไม่คดเคี้ยว
ทางหลวงแผ่นดินหมายเลข 102 มีการขยายเส้นทางไปยังอุทยานประวัติศาสตร์สุโขทัย โดยการรวมเส้นทางกับทางหลวงแผ่นดินหมายเลข 1113, 1305 และ 1404 (เฉพาะช่วงหนองอ้อ–ศรีสัชนาลัย) ทำให้ปัจจุบัน ทางหลวงแผ่นดินหมายเลข 102 มีระยะทาง 97.678 กิโลเมตร (ทับซ้อนกับทางหลวงแผ่นดินหมายเลข 101 ระยะทาง 687 เมตร)

**รายชื่อทางแยก**

**สถานที่สำคัญบนเส้นทาง**

**จังหวัดอุตรดิตถ์**
 สำนักงานเขตพื้นที่การศึกษาประถมศึกษาอุตรดิตถ์ เขต 1- วิทยาลัยเทคนิคอุตรดิตถ์- สนามกีฬาจังหวัดอุตรดิตถ์- สำนักงานส่งเสริมการเรียนรู้จังหวัดอุตรดิตถ์- สถานีขนส่งผู้โดยสารจังหวัดอุตรดิตถ์- โลตัส อุตรดิตถ์- การไฟฟ้าส่วนภูมิภาคจังหวัดอุตรดิตถ์- วัดพระบรมธาตุทุ่งยั้ง- สำนักงานปศุสัตว์จังหวัดอุตรดิตถ์- หน่วยบริการตำรวจท่องเที่ยวอุตรดิตถ์- วัดพระแท่นศิลาอาสน์- สำนักงานขนส่งจังหวัดอุตรดิตถ์- บ้านพักเด็กและครอบครัวจังหวัดอุตรดิตถ์- ศูนย์วิจัยและพัฒนาการเกษตรอุตรดิตถ์

**จังหวัดสุโขทัย**
 สถานีตำรวจภูธรศรีสัชนาลัย- ที่ว่าการอำเภอศรีสัชนาลัย- โรงพยาบาลศรีสัชนาลัย- เทศบาลตำบลหาดเสี้ยว- วิทยาลัยการอาชีพศรีสัชนาลัย- อุทยานประวัติศาสตร์สุโขทัย

**อ้างอิง**
  ระบบสารสนเทศโครงข่ายทางหลวง date=2016-06-16  กรมทางหลวง กระทรวงคมนาคม
102
3-102
102
102
โฆเซ การ์เรรัส

ฌูแซ็ป มาริอา การ์เรรัส อี ก็อลย์ (Josep Maria Carreras i Coll) หรือ โฆเซ การ์เรรัส (José Carreras) นักร้องอุปรากรเสียงเทเนอร์ชาวสเปนเชื้อสายกาตาลา  มีชื่อเสียงโดยเฉพาะการขับร้องอุปรากรของจูเซปเป แวร์ดี และจาโกโม ปุชชีนี 
การ์เรรัสเกิดที่บาร์เซโลนา เป็นบุตรคนสุดท้องในจำนวนสามคนของครอบครัวผู้ใช้แรงงาน เขาเริ่มหัดร้องเพลงตั้งแต่เด็ก โดยได้แบบอย่างมาจากมาริโอ แลนซา ที่ปรากฏตัวในภาพยนตร์ The Great Caruso (1951) ขณะนั้นมีอายุเพียง 6 ปี  เขาได้รับการสนับสนุนจากครอบครัว ได้รับการฝึกฝนและขับร้องแสดงครั้งแรกในปี ค.ศ. 1958 เมื่ออายุ 11 ปี 
ในปี ค.ศ. 1970 เขาได้รับการส่งเสริมจากมุนซาร์รัต กาบัลเย ในขณะนั้นเป็นนักร้องอุปรากรยอดนิยม ทำให้เขาได้รับบทนำเป็นครั้งแรก ทั้งคู่ขับร้องร่วมกันในอุปรากรหลายเรื่อง เช่น ลาบอเอม, มาดามบัตเตอร์ฟลาย, ตอสกา, ลาตราวิอาตา นอกจากนั้น แนวทางการร้องของเขา ยังได้รับอิทธิพลมาจากแฮร์แบร์ท ฟ็อน คารายัน ซึ่งเป็นผู้อำนวยเพลงอุปรากรหลายเรื่องที่การ์เรรัสรับบทนำ
การ์เรรัสเคยป่วยเป็นมะเร็งเม็ดเลือดขาว แต่ได้รับการฉายรังสีและปลูกถ่ายไขสันหลังจนอาการหายเป็นปกติ จากนั้นเขาได้อุทิศเงินรายได้เป็นจำนวนมาก เพื่อสนับสนุนการวิจัยและช่วยเหลือผู้ป่วยโรคมะเร็งเม็ดเลือดขาว ผ่านมูลนิธิชื่อ José Carreras International Leukaemia Foundation
การ์เรรัสได้ชื่อว่าเป็นหนึ่งในนักร้องเทเนอร์ที่เสียงดีที่สุด ในปี ค.ศ. 1990 เขาได้จับคู่กับนักร้องเทเนอร์อีก 2 คน คือ ลูชาโน ปาวารอตตี และปลาซิโด โดมิงโก ขับร้องร่วมกันในชื่อ The Three Tenors ครั้งแรกในพิธีปิดการแข่งขันฟุตบอลโลก 1990 เมื่อวันที่ 7 กรกฎาคม ค.ศ. 1990 ที่กรุงโรม โดยมีสุบิน เมห์ธาเป็นผู้อำนวยเพลง จากนั้นทั้งสามได้จัดแสดงร่วมกันอีกหลายครั้ง จนถึงปี 2003

**เครื่องราชอิสริยาภรณ์**
2562

**อ้างอิง**

**แหล่งข้อมูลอื่น**
  Josep Carreras date=2010-09-12  — official website-  Fundació Internacional Josep Carreras per a la Lluita contra la Leucèmia - the official web site for Carreras's leukemia foundation with versions in Catalan, Spanish and English.- 0007168
หมวดหมู่:นักร้องเสียงเทเนอร์
หมวดหมู่:นักร้องสเปน
หมวดหมู่:ผู้ที่ได้รับรางวัลแกรมมี
หมวดหมู่:นักร้องโอเปร่า
หมวดหมู่:บุคคลจากบาร์เซโลนา
หมวดหมู่:ผู้รอดชีวิตจากมะเร็ง
หมวดหมู่:ผู้ได้รับเครื่องราชอิสริยาภรณ์ ป.ช.
ฮอนโด เอย์สึเกะ

ฮอนโด เอย์สึเกะ (本堂 瑛祐; Hondō Eisuke) เป็นตัวละครในการ์ตูนเรื่องยอดนักสืบจิ๋วโคนัน ซึ่งมีบุคลิกที่หากดูเผินๆเหมือนกับซุ่มซ่าม แต่ในบางครั้งกลับดูสุขุมรอบคอบ และเป็นตัวละครที่ค่อนข้างมีความลึกลับตัวหนึ่ง ให้เสียงพากย์เวอร์ชันภาษาญี่ปุ่นโดยคุณจุงโกะ โนดะ

**เนื้อเรื่องย่อ**
ฮอนโด เอย์สึเกะ เป็นน้องชายของมิซึนาชิ เรย์นะ ในช่วงแรก โคนันสงสัยว่าเขาอาจเป็นหนึ่งในสมาชิกองค์กรชุดดำ เนื่องจากมีความคล้ายกับมิซึนาชิ เรย์นะเป็นอย่างมาก ในเบื้องต้น เอย์สึเกะเป็นโรคลูคีเมีย ก่อนที่จะได้รับการผ่าตัดโดยใช้ไขสันหลังของพี่สาวตนในภายหลัง นี่จึงเป็นสาเหตุของการเปลี่ยนแปลงกรุ๊ปเลือดจาก O มาเป็น AB จากการได้รับการผ่าตัด และเอย์สึเกะยังเป็นเพื่อนร่วมชั้นเรียนเดียวกันกับโมริ รัน กับซึซึกิ โซโนโกะด้วยเช่นกัน โดยในปัจจุบันได้เดินทางไปอเมริกาเพื่อไปเป็น CIA เหมือนกับพ่อ (ในตอน มังงะ เล่ม 60 File 621 คำสารภาพของเอย์สึเกะ  อนิเมะ  ตอน 555 มุมอับในร้านคาราโอเกะ (ตอนจบ))

**ข้อมูลจำเพาะ**
 ชื่อ : ฮอนโด เอย์สึเกะ (本堂 瑛祐)
เกิดวันที่ 16 กุมภาพันธ์
ราศี กุมภ์- สัญชาติ : Japan; USA- ภูมิลำเนาเดิม : โอซาก้า- อายุ : 17 ปี- กรุ๊ปเลือด : O (ภายหลังได้รับการผ่าตัดโรคลูคีเมีย โดยใช้ไขสันหลังของพี่สาวซึ่งมีกรุ๊ปเลือด AB)- สถานภาพ : นักเรียนมัธยมปลาย- ความสัมพันธ์ : ubl|อีธาน ฮอนโด (พ่อ/เสียชีวิต)|คุณนายฮอนโด (แม่/เสียชีวิต)|ฮอนโด ฮิเดมิ (พี่สาว)|โมริ รัน (เพื่อนร่วมชั้น/คนที่ชอบ)|ซึซึกิ โซโนโกะ (เพื่อนร่วมชั้น)
ครอบครัวฮอนโด

**อ้างอิง**
 หนังสือการ์ตูน ยอดนักสืบจิ๋วโคนัน (สนพ.วิบูลย์กิจ)

**ดูเพิ่ม**
 มิซึนาชิ เรย์นะ- ยอดนักสืบจิ๋วโคนัน- ตัวละครในยอดนักสืบจิ๋วโคนัน

**แหล่งข้อมูลอื่น**
  ข้อมูลที่เกี่ยวข้องกับ"ฮอนโด เอย์สึเกะ" -  ข้อมูลที่เกี่ยวข้องกับ"ฮอนโด เอย์สึเกะ" -  ข้อมูลที่เกี่ยวข้องกับ"ฮอนโด เอย์สึเกะ" (Wikia) 
หมวดหมู่:ตัวละครในยอดนักสืบจิ๋วโคนัน
หมวดหมู่:ตัวละครที่เป็นฮาฟุ
หมวดหมู่:ตัวละครชาวญี่ปุ่นเชื้อสายอเมริกัน
หมวดหมู่:ตัวละครชาวอเมริกันเชื้อสายญี่ปุ่น
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ตัวละครในบันเทิงคดีจากโอซากะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
กอนซาโล อิกัวอิน

กอนซาโล เฆราร์โด อิกัวอิน (Gonzalo Gerardo Higuaín; เกิด 10 ธันวาคม ค.ศ. 1987) เป็นนักฟุตบอลอาชีพชาวอาร์เจนตินา ปัจจุบันเล่นในตำแหน่งกองหน้าตัวเป้าให้กับอินเตอร์ไมแอมี เขาเป็นบุตรชายของอดีตนักฟุตบอลฆอร์เฆ อิกัวอิน และเป็นน้องชายของเฟเดริโก อิกัวอิน
ในฤดูกาล 2015–2016 ที่นาโปลีได้รองแชมป์ อิกัวอินซึ่งยังเป็นผู้เล่นของนาโปลีอยู่นั้นได้ทำสถิติใหม่ ด้วยการเป็นดาวซัลโวหรือผู้ทำประตูได้มากที่สุดในฤดูกาล ด้วยจำนวน 36 ประตู และเป็นการทำลายสถิติเก่าที่ยั่งยืนมานานกว่า 66 ปีด้วย
หลังจบฤดูกาล ก่อนเริ่มต้นฤดูกาลใหม่ได้ไม่นาน อิกัวอินได้ย้ายไปยังยูเวนตุสด้วยค่าตัวถึง 75.3 ล้านปอนด์ (ประมาณ 3,462 ล้านบาท) นับว่าเป็นผู้เล่นที่มีราคาแพงเป็นอันดับ 4 ของโลกรองจากปอล ปอกบาจากแมนเชสเตอร์ยูไนเต็ด และแกเร็ธ เบล กับคริสเตียโน โรนัลโด จากเรอัลมาดริด

**อ้างอิง**

**แหล่งข้อมูลอื่น**
  Real Madrid official profile-  Higuaín at La Liga-  BDFutbol profiles-  Statistics date=2011-10-03  at Guardian Stats Centre-  ESPN Profile date=2010-02-20 -  Futbol360 profile-  Profile at FutbolPunto with maps and graphs date=2011-07-11  - 21030-  Transfermarkt profile-  2010 FIFA World Cup profile date=2013-03-28 - 271550
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลชาวฝรั่งเศส
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในลาลิกา
หมวดหมู่:ผู้เล่นในเมเจอร์ลีกซอกเกอร์
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรฟุตบอลอินเตอร์ไมแอมี
หมวดหมู่:บุคคลจากจังหวัดฟีนิสแตร์
หมวดหมู่:ชาวฝรั่งเศสเชื้อสายอาร์เจนตินา
หมวดหมู่:นักฟุตบอลทีมชาติอาร์เจนตินา
หมวดหมู่:กองหน้าฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในชุดชนะเลิศยูฟ่ายูโรปาลีก
เวสลีย์ สไนเดอร์

เวสลีย์ สไนเดอร์ (Wesley Sneijder, Nl-Wesley Sneijder.ogg; เกิดเมื่อวันที่ 9 มิถุนายน ค.ศ. 1984) เป็นอดีตนักฟุตบอลชาวดัตช์ ที่เล่นในตำแหน่งกองกลางตัวรุก และใน ค.ศ. 2004 สไนเดอร์ได้รับรางวัลโยฮัน ไกรฟฟ์ ในสาขานักเตะทีมเยาวชนยอดเยี่ยมในเนเธอร์แลนด์
ก่อนหน้านี้เขาเล่นให้กับทีมอาเอฟเซ อายักซ์ และเรอัลมาดริด ก่อนที่จะเซ็นสัญญากับอินเตอร์มิลานในปี ค.ศ. 2009 
สไนเดอร์ยังเคยเป็นตัวแทนนักฟุตบอลเยาวชนฟุตบอลทีมชาติเนเธอร์แลนด์ ปัจจุบันเขาลงแข่งในฟุตบอลทีมชาติเนเธอร์แลนด์ ลงแข่งครั้งแรกในเดือนเมษายน ค.ศ. 2003 โดยได้ร่วมแข่งขันฟุตบอลโลก 2006 และฟุตบอลยูโร 2 ครั้ง (2004 และ 2008) เขายังร่วมแข่งขันฟุตบอลโลก 2010 ที่ประเทศแอฟริกาใต้อีกด้วย

**อ้างอิง**

**แหล่งข้อมูลอื่น**
  Sneijder Wesley 2009/10 profile date=2013-01-12  Inter Milan-  Sneijder Wesley profile date=2016-11-04  Sportepoch-  Wesley Sneijder Owes His Place in National Team to Gökhan Saki and Kickboxing on WorldKickboxing.Net- archive=20200712022643
หมวดหมู่:นักฟุตบอลชาวดัตช์
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:นักฟุตบอลกาลาทาซาไรสปอร์คูลือบือ
หมวดหมู่:ผู้เล่นในเซเรียอา
หมวดหมู่:ผู้เล่นในลาลิกา
หมวดหมู่:นักฟุตบอลทีมชาติเนเธอร์แลนด์
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:บุคคลจากยูเทรกต์
หมวดหมู่:กองกลางฟุตบอล
หมวดหมู่:ผู้เล่นในฟุตบอลโลก 2014
ปลาซีโด โดมิงโก

โฆเซ ปลาซิโด โดมิงโก เอมบิล (José Plácido Domingo Embil) หรือ ปลาซิโด โดมิงโก เป็นนักร้องอุปรากรเสียงเทเนอร์และผู้อำนวยเพลงชาวสเปน เป็นนักร้องเทเนอร์ที่รับบทบาทการแสดงมาตั้งแต่เข้าวงการแล้วทั้งสิ้น 128 บท  ซึ่งเป็นสถิติสูงสุดเหนือกว่านักร้องคนใดในปัจจุบัน 
โดมิงโกเกิดที่ชานกรุงมาดริด ประเทศสเปน เติบโตที่ประเทศเม็กซิโก นอกเหนือจากการเป็นนักร้องเทเนอร์แล้ว ปลาซิโดยังเป็นนักเปียโน เป็นผู้อำนวยเพลงให้กับวงออร์เคสตรา และร้องเพลงเสียงแบริโทน

**อ้างอิง**

**แหล่งข้อมูลอื่น**
  Official website-  World Tour Homepage date=2017-10-15 
หมวดหมู่:นักร้องเสียงเทเนอร์
หมวดหมู่:นักร้องเสียงแบริโทน
หมวดหมู่:นักร้องสเปน
หมวดหมู่:นักดนตรีชาวสเปน
หมวดหมู่:ผู้ที่ได้รับรางวัลแกรมมี
หมวดหมู่:นักร้องโอเปร่า
หมวดหมู่:บุคคลจากมาดริด
หมวดหมู่:ผู้ได้รับเครื่องราชอิสริยาภรณ์เคบีอี
โฟร์สแควร์

โฟร์สแควร์ (Foursquare แต่ใช้ว่า foursquare) เป็นบริการเครือข่ายสังคมที่มีลักษณะคือการอ้างอิงสถานที่ โฟร์สแควร์สร้างโดย เดนนิส โครว์ลีย์ (ซึ่งเดิมเคยร่วมกับอเล็กซ์ เรเนิร์ตสร้าง Dodgeball บริการอ้างอิงสถานที่ที่ในปี 2000 ต่อมาถูกซื้อไปโดยกูเกิลในปี 2005 แล้วกลายมาเป็น Google Latitude ในปี 2009) และ นาวีน เซลวาดูราย บริษัทโฟร์สแควร์สำนักงานใหญ่อยู่ที่นครนิวยอร์ก สหรัฐอเมริกา 
การใช้งานโฟร์สแควร์สามารถเล่นได้ผ่านโทรศัพท์มือถือ (ผ่านทาง mobile web), สมาร์ตโฟน (ผ่านทาง foursquare app) และแอปพลิเคชันต่างๆ ที่สามารถเชื่อมต่อกับโฟร์สแควร์ได้ (เช่น Instagram, Path, Yotomo, GetGlue, Waze, FootFeed, HootSuite เป็นต้น) โดยเมื่อผู้เล่นเปิดตำแหน่งของตัวผู้เล่นจะทำการเรียกสถานที่ที่อยู่ใกล้เคียง ไม่ว่าโรงเรียน ร้านอาหาร โรงแรม โรงพยาบาล ฯลฯ ขึ้นมา และผู้เล่นจะทำการเลือก "เช็กอิน" สถานที่นั้นเพื่อแสดงให้เห็นว่าตนอยู่ที่นี่หรือได้มาที่นี่แล้ว
ในปี พ.ศ. 2557 โฟร์สแควร์มีการเปลี่ยนรูปแบบใหม่ และปล่อยแอปพลิเคชันใหม่ชื่อ Swarm ซึ่งเน้นการแบ่งปันสถานะและการวางแผนท่องเที่ยว
ณ เดือนธันวาคม พ.ศ. 2556 โฟร์สแควร์รายงานว่า มีผู้ใช้อยู่ 45 ล้านคนทั่วโลก โดยในเดือนเมษายน 2553 บริษัทอินเทอร์เน็ตยาฮู! ได้เสนอซื้อกิจการเป็นเงิน 125 ล้านดอลลาร์สหรัฐ
โฟร์สแควร์บนระบบปฏิบัติการแอนดรอยส์

**ดูเพิ่ม**
 โกวอลลา

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:บริการเครือข่ายสังคม
หมวดหมู่:ซอฟต์แวร์บนไอโฟน
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
หมวดหมู่:ซอฟต์แวร์บนซิมเบียน
แม่แบบ:บทความคัดสรร/กรกฎาคม 2553

เนลสัน มันเดลา
เนลสัน มันเดลา เป็นประธานาธิบดีแห่งสาธารณรัฐแอฟริกาใต้คนแรกที่ได้รับเลือกตั้งตามกระบวนการทางประชาธิปไตยอย่างถูกต้อง ดำรงตำแหน่งประธานาธิบดีในช่วงปี พ.ศ. 2537-2542 ก่อนหน้าการดำรงตำแหน่ง เขาเป็นที่รู้จักทั้งในและนอกประเทศในฐานะที่เคยเป็นนักเคลื่อนไหวตัวยงเพื่อต่อต้านนโยบายแยกคนต่างผิวออกจากกันในแอฟริกาใต้ จากที่แรกเริ่มเป็นผู้เคลื่อนไหวในทางสันติ ได้กลายมาเป็นผู้นำกลุ่มกองกำลังติดอาวุธของพรรคสมัชชาแห่งชาติแอฟริกา และได้มีส่วนร่วมในกิจกรรมต่อต้านใต้ดินโดยใช้อาวุธ ในช่วงเวลาดังกล่าว ผู้นำต่างชาติที่นิยมนโยบายแยกคนต่างผิวออกจากกันในแอฟริกาใต้ เช่น มากาเรท เท็ตเชอร์ และโรนัลด์ เรแกน ได้ประณามกิจกรรมเหล่านี้ว่าเป็นการก่อการร้าย 
เขาถูกจำคุกเป็นเวลาทั้งสิ้น 27 ปี ส่วนใหญ่บนเกาะโรบเบิน การถูกคุมขังนี้ได้กลายมาเป็นกรณีตัวอย่างของความอยุติธรรมของนโยบายแยกคนต่างผิวที่ถูกกล่าวถึงไปทั่ว เมื่อเขาได้รับการปล่อยตัวในปี พ.ศ. 2533 นโยบายประสานไมตรีที่เนลสันได้นำมาใช้ทำให้แอฟริกาใต้ก้าวเข้าสู่ยุคใหม่แห่งประชาธิปไตย เนลสัน มันเดลาได้รับการยกย่องอย่างสูงในประเทศในฐานะรัฐบุรุษอาวุโส นอกจากนี้ มันเดลายังได้รับรางวัลต่าง ๆ มากกว่า 250 รางวัลตลอดช่วงเวลา 4 ทศวรรษ รางวัลที่สำคัญที่สุดคือ รางวัลโนเบลสาขาสันติภาพ ประจำปี พ.ศ. 2536 (อ่านต่อ...)
บทความคัดสรรก่อนหน้านี้: ไมเคิล แจ็กสัน – วันวิสาขบูชา – กล้องโทรทรรศน์อวกาศฮับเบิล
ที่เก็บถาวร – บทความคัดสรรอื่น ๆ
คณะเกษตรศาสตร์ มหาวิทยาลัยนราธิวาสราชนครินทร์

คณะเกษตรศาสตร์ มหาวิทยาลัยนราธิวาสราชนครินทร์ เป็นคณะเกษตรศาตร์แห่งแรกของสถาบันอุดมศึกษาในจังหวัดนราธิวาส มีวัตถุประสงค์ในจัดการเรียนการสอนในด้านการเกษตร โดยแบ่งออกเป็น 2 แห่ง ได้แก่ คณะเกษตรศาสตร์ ชั้นปริญญาตรี และวิทยาลัยเกษตรและเทคโนโลยีนราธิวาส ชั้นประกาศนียบัตรวิชาชีพ ก่อตั้งขึ้นเมื่อ พ.ศ. 2548 ตามมติว่าด้วยหลักการจัดตั้งคณะเกษตรศาสตร์ มหาวิทยาลัยนราธิวาสราชนครินทร์ คณะเกษตรศาสตร์ มหาวิทยาลัยนราธิวาสราชนครินทร์ เปิดสอนหลักสูตรหลักสูตรวิทยาศาสตรบัณฑิต สาขาวิชาเกษตรศาสตร์ เริ่มรับนักศึกษาตั้งแต่ปีการศึกษา 2549 เป็นต้นมา โดยในช่วงแรกนั้นการจัดการเรียนการสอนในระดับปริญญาตรี หลักสูตรวิทยาศาสตรบัณฑิต สาขาวิชาเกษตรศาสตร์

**ประวัติ**
วันที่ 9 กุมภาพันธ์ 2548 มหาวิทยาลัยนราธิวาสราชนครินทร์ได้จัดตั้งขึ้นตามพระราชบัญญัติมหาวิทยาลัยนราธิวาสราชนครินทร์ พ.ศ. 2548 โดยการหลอมรวมสถาบันการศึกษาที่มีศักยภาพในการพัฒนาในจังหวัดนราธิวาสจำนวน 4 สถาบัน คือ วิทยาลัยพยาบาลบรมราชชนนีนราธิวาส สังกัดกระทรวงสาธารณสุข วิทยาลัยเทคนิคนราธิวาส วิทยาลัยเกษตรและเทคโนโลยีนราธิวาสและวิทยาลัยการอาชีพตากใบ ซึ่งสังกัดกระทรวงศึกษาธิการ

**หลักสูตร**
หลักสูตรวิทยาศาสตรบัณฑิต สาขาวิชาเกษตรศาสตร์ เปิดการสอนจำนวน 2 หลักสูตร คือ- หลักสูตรวิทยาศาสตรบัณฑิต สาขาวิชาเกษตรศาสตร์- หลักสูตรวิทยาศาสตรบัณฑิต (ต่อเนื่อง) สาขาวิชาเกษตรศาสตร์- หลักสูตรวิทยาศาสตรบัณฑิต สาขาวิชาเกษตรศาสตร์ 4 ปี

**สำนักงานวิทยาเขตเกษตรศาสตร์**
สำนักงานวิทยาเขตเกษตรศาสตร์  เป็นหน่วยงานกลางในการอำนวยการบริหารและบริการประสานงานใน คณะเกษตรศาสตร์ และวิทยาลัยเกษตรและเทคโนโลยีนราธิวาส ที่มุ่งเน้นให้การศึกษา สร้างสรรคและพัฒนาความรู้ ให้บริการทางวิชาการ รวมทั้งสืบสานและอนุรักษ์ศิลปวัฒนธรรมที่สอดคล้องกับนโยบายการศึกษา การพัฒนาเศรษฐกิจ และสังคมของประเทศ โดยเฉพาะการพัฒนาและเพิ่มประสิทธิภาพการผลิตทางด้านเกษตรแบบ
ตั้งอยู่ เลขที่ 102 หมู่ 5 ตำบลตันหยงลิมอ อำเภอระแงะ จังหวัดนราธิวาส โดยมีพื้นที่ของวิทยาเขต จำนวน 1,808 ไร่  ในอดีตพื้นที่ของสำนักวิทยาเขต เป็นที่ตั้งของ วิทยาลัยเกษตรและเทคโนโลยีนราธิวาส และได้ดำเนินการจัดการศึกษาในระบบเปิดสอนนักศึกษา ระดับ ปวช.ม ปวส., ระดับ ปริญญาตรี และจัดการศึกษานอกระบบโดยจัดฝึกอบรมวิชาชีพเกษตรกรรมแก่เกษตรกร และผู้สนใจทั่วไป วันที่ 9 กุมภาพันธ์ 2548 วิทยาลัยเกษตรและเทคโนโลยีนราธิวาส ได้ถูกหลอมรวม กับอีก 3 วิทยาลัย คือ วิทยาลัยเทคนิคนราธิวาส วิทยาลัยพยาบาล และวิทยาลัยการอาชีพตากใบ เป็น มหาวิทยาลัยนราธิวาสราชนครินทร์  ปัจจุบัน สำนักงานวิทยาเขตเกษตรศาสตร์ เป็นหน่วยงานภายในในการประสานงานต่าง ๆ ภายใน คณะเกษตรศาสตร์และวิทยาลัยเกษตรและเทคโนโลยีนราธิวาส

**อ้างอิง**
นราธิวาส
หมวดหมู่:หน่วยงานในมหาวิทยาลัยนราธิวาสราชนครินทร์
คณะศิลปศาสตร์ มหาวิทยาลัยนราธิวาสราชนครินทร์

คณะศิลปศาสตร์ (Faculty of Liberal Arts) มหาวิทยาลัยนราธิวาสราชนครินทร์ ถูกจัดตั้งขึ้นตามประกาศในราชกิจจานุเบกษาฉบับกฤษฎีกา (เล่มที่ 122 ตอนที่ 14 ก ลงวันที่ 8 กุมภาพันธ์ 2548) เพื่อขยายโอกาสทางการศึกษาให้แก่เยาวชนในเขต 3 จังหวัดชายแดนภาคใต้และพื้นที่ใกล้เคียง สามารถศึกษาจนถึงระดับปริญญาตรี รวมถึงสนับสนุนการสอนวิชาศึกษาทั่วไปให้แก่คณะอื่น ๆ 
ในระยะเริ่มแรก คณะเริ่มแยกตัวออกจากคณะวิชาพื้นฐานเดิม ก่อนที่จะผสานเข้าสู่มหาวิทยาลัย โดยมีบทบาทในการจัดสอนรายวิชาศึกษาทั่วไปในระดับต่าง ๆ และในปีการศึกษา 2558 คณะได้เปิดหลักสูตรศิลปศาสตรบัณฑิต (สาขาภาษาอังกฤษ) รุ่นที่ 1 ซึ่งตอบโจทย์ความต้องการของท้องถิ่น มุ่งพัฒนาผู้เรียนในด้านความรู้ความสามารถด้านภาษาต่างประเทศ พร้อมเสริมสร้างคุณธรรม จริยธรรม และทักษะชีวิตเพื่ออยู่ร่วมในสังคมพหุวัฒนธรรมอย่างมีความสุข
ในปีการศึกษา 2560 คณะได้เปิดหลักสูตรศิลปศาสตรบัณฑิต (สาขาภาษามลายู) รุ่นที่ 1 โดยต่อเนื่องจนถึงรุ่นที่ 4 ในปีการศึกษา 2564 ก่อนที่จะงดรับนักศึกษาและปิดหลักสูตรในปี 2567 
ปัจจุบันปีการศึกษา 2567 คณะมีนักศึกษาในหลักสูตรศิลปศาสตรบัณฑิต สาขาวิชาภาษาอังกฤษ รวม 253 คน (ข้อมูล ณ วันที่ 30 กันยายน พ.ศ. 2567) และในปีการศึกษา 2568 คณะได้เปิดหลักสูตรใหม่ คือ ศิลปศาสตรบัณฑิต สาขาภาษาต่างประเทศเพื่อธุรกิจบริการ โดยมี 2 แผนการเรียน คือ แผนภาษาจีน และแผนภาษาอังกฤษ ทั้งนี้ ผู้เรียนมีโอกาสไปศึกษาต่อต่างประเทศและเข้าร่วมการฝึกงานในภาคธุรกิจบริการได้อีกด้วย

**หลักสูตร**
 หลักสูตรศิลปศาสตรมหาบัณฑิต (ปริญญาโท สาขาการสอนภาษาอังกฤษ) - หลักสูตรศิลปศาสตรบัณฑิต (ปริญญาตรี) 
** สาขาวิชาภาษาอังกฤษ (เอกอังกฤษ โทการสอน, เอกอังกฤษ โทการล่ามและแปล, เอกอังกฤษ โทการสื่อสารระหว่างองค์กร) 
** สาขาภาษาต่างประเทศเพื่อธุรกิจบริการ (แผนภาษาจีน และแผนภาษาอังกฤษ) หลักสูตรใหม่ ปีการศึกษา 2568
*หลักสูตรการศึกษาบัณฑิต (ปริญญาตรี) สาขาการสอนภาษามลายู (อยู่ระหว่างการจัดทำหลักสูตร เปิดปีการศึกษา 2569)

**สถานที่ตั้ง**
คณะศิลปศาสตร์อยู่ใน เขตโคกเขือ จังหวัดนราธิวาส โดยมีสำนักงานอยู่ที่ อาคารคณะศิลปศาสตร์ (เขตโคกเขือ) อ.เมือง จ.นราธิวาส 

**อ้างอิง**

**แหล่งข้อมูลอื่น**
  เว็บไซต์คณะศิลปศาสตร์ มหาวิทยาลัยนราธิวาสราชนครินทร์
นราธิวาสราชนครินทร์
ศิลปศาสตร์
หมวดหมู่:นักร้องโอเปร่า

นักร้อง
หมวดหมู่:นักร้องแบ่งตามแนวดนตรี
หมวดหมู่:อาชีพการแสดงละคร
หมวดหมู่:นักแสดงแบ่งตามสื่อ
เบอร์จิต นิลส์สัน

เบอร์จิต นิลส์สัน (Birgit Nilsson)  นักร้องโอเปร่าเสียงโซปราโนชาวสวีเดน
นิลส์สันเกิดที่เมือง Bjärlöv แคว้นสเกน ทางตอนใต้ของสวีเดน มีชื่อตอนเกิดว่า Birgit Märta Svensson เป็นบุตรคนเดียวของครอบครัวที่ประกอบอาชีพเกษตรกรรม มีพรสวรรค์ด้านการร้องเพลงมาตั้งแต่เด็ก และได้รับการฝึกสอนเพิ่มเติม  เริ่มแสดงอุปรากรครั้งแรกเมื่อ ค.ศ. 1946 ที่โรงอุปรากรรอยัลโอเปร่า กรุงสต็อกโฮล์ม เริ่มมีชื่อเสียงจากการรับบทเลดี้แม็กเบธ จากผลงานประพันธ์ของจูเซปเป แวร์ดีในปี 1947
นิลส์สันเป็นที่จดจำจากการรับบทนำในอุปรากรของริชาร์ด ชเตราส์, จูเซปเป แวร์ดี, ไชคอฟสกี และเรื่องตูรันโดของปุชชีนี แต่ที่สำคัญที่สุดคือ เธอได้รับการยกย่องเป็นนักร้องที่ตีความอุปรากรของริชาร์ด วากเนอร์ได้ดีที่สุด 

**อ้างอิง**

**แหล่งข้อมูลอื่น**
  Wagner Operas-  Decca Classics - Birgit Nilsson date=2005-08-03 -  Metropolitan Opera Archives date=2007-03-29 -  The One Million Dollar Birgit Nilsson Prize-  The Birgit Nilsson Prize by the American-Scandinavian Foundation date=2009-02-23 
หมวดหมู่:นักร้องเสียงโซปราโน
หมวดหมู่:นักร้องสวีเดน
หมวดหมู่:นักร้องโอเปร่า
คณะครุศาสตร์อุตสาหกรรม มหาวิทยาลัยเทคโนโลยีราชมงคลสุวรรณภูมิ

คณะครุศาสตร์อุตสาหกรรม มหาวิทยาลัยเทคโนโลยีราชมงคลสุวรรณภูมิ (เดิมคือ วิทยาเขตสุพรรณบุรี) เป็นคณะในสังกัดมหาวิทยาลัยเทคโนโลยีราชมงคลสุวรรณภูมิ ตั้งอยู่ที่ตำบลย่านยาว อำเภอสามชุก จังหวัดสุพรรณบุรี

**ประวัติ**

**วิทยาเขตสุพรรณบุรี**
วิทยาเขตสุพรรณบุรี จัดตั้งขึ้นเป็นวิทยาเขตในสังกัดสถาบันเทคโนโลยีราชมงคล กระทรวงศึกษาธิการ เมื่อปี พ.ศ. 2536  โดยแนวความคิดของนายบรรหาร ศิลปอาชา สมาชิกสภาผู้แทนราษฎรจังหวัดสุพรรณบุรี (ในขณะนั้น) ได้เสนอต่อกระทรวงศึกษาธิการจัดตั้งวิทยาเขต สังกัดสถาบันเทคโนโลยีราชมงคล ที่จังหวัดสุพรรณบุรี เพื่อเป็นการรองรับการขยายตัวทางด้านอุตสาหกรรมในภูมิภาคตะวันตกของประเทศไทย ซึ่งจังหวัดสุพรรณบุรี มีเส้นทางในการคมนาคมที่สะดวกและติดต่อกับจังหวัดที่มีความเจริญด้านอุตสาหกรรม เช่น กาญจนบุรี นครปฐม ราชบุรี อ่างทอง สิงห์บุรี พระนครศรีอยุธยา ชัยนาท และเพื่อเป็นการกระจายโอกาสทางการศึกษาออกสู่ชนบท
วิทยาเขตสุพรรณบุรี ได้ประกอบพิธีวางศิลาฤกษ์ เมื่อวันที่ 25 พฤษภาคม พ.ศ. 2539 โดยนายบรรหาร ศิลปอาชา ให้เกียรติเป็นประธานในพิธี
ต่อมาในปี พ.ศ. 2548 ได้มีการจัดตั้งมหาวิทยาลัยเทคโนโลยีราชมงคล 9 แห่งทั่วประเทศ วิทยาเขตสุพรรณบุรี จึงได้โอนกิจการมาสังกัดมหาวิทยาลัยเทคโนโลยีราชมงคลสุวรรณภูมิ

**คณะครุศาสตร์อุตสาหกรรม**
ปัจจุบันมหาวิทยาลัยเทคโนโลยีราชมงคลสุวรรณภูมิ ได้จัดตั้งคณะครุศาสตร์อุตสาหกรรมขึ้น โดยใช้สถานที่ตั้งของวิทยาเขตสุพรรณบุรีเป็นสถานที่จัดการเรียนการสอน และเป็นสำนักงานของคณะ จึงเป็นการยุบเลิกวิทยาเขตสุพรรณบุรีไปโดยปริยาย

**พื้นที่ของวิทยาเขต**
วิทยาเขตสุพรรณบุรี มีพื้นที่แบ่งเป็น 2 เขต คือ เขตที่ 1 มีพื้นที่ 103 ไร่ ตั้งอยู่เลขที่ 450 หมู่ 6 ถนนสุพรรณบุรี-ชัยนาท ตำบลย่านยาว อำเภอสามชุก จังหวัดสุพรรณบุรี เป็นพื้นที่จัดการเรียนการสอนในคณะวิชาบริหารธุรกิจ คณะวิชาไฟฟ้า คณะวิชาโยธา และเขตที่ 2 มีพื้นที่ 401 ไร่ อยู่ห่างจากพื้นที่ เขตที่ 1 ประมาณ 2 กิโลเมตร เป็นพื้นที่จัดการเรียนการสอนในคณะวิชาไฟฟ้าและคณะวิชาเครื่องกล เริ่มเปิดรับนักศึกษาระดับปริญญาตรี ตั้งแต่ปีการศึกษา 2542 เป็นต้นมา

**อ้างอิง**
ครุศาสตร์อุตสาหกรรม
ราชมงคลสุวรรณภูมิ
ราชมงคลสุวรรณภูมิ
หมวดหมู่:สิ่งก่อสร้างในอำเภอสามชุก
วิกิพีเดีย:ปุจฉา-วิสัชนา/กรุ/วิทยาศาสตร์และคณิตศาสตร์/กุมภาพันธ์ 2553

== จงหาพื้นที่ของสามเหลี่ยม**
จงหาพื้นที่ของสามเหลี่ยม ABC  AC มีความยาว 240 ม. AB มีความยาว 172 ม. และ BC มีความยาว 176 ม. --202.29.75.253 14:20, 2 กุมภาพันธ์ 2553 (ICT)
: ใช้สูตรในบทความ รูปสามเหลี่ยม
:: สูตรสำเร็จนี้ใช้ได้เลย แต่ความจริงแล้วก็มีที่มาจาก (ฐาน x สูง) / 2 เพียงแต่สูงนี้ได้รวบรัดวิธีคำนวณความสูงเอาไว้ในสูตรเลย --taweethaも 17:29, 15 พฤษภาคม 2553 (ICT)

**ใส่หัวข้อคำถามที่นี่อยากทราบวิธีแยกเงินออกจากฟิล์มได้อย่างไร**
1.โฮมเพจเยื่อแผ่นเหลว
ความรู้ในเรื่องของการแยกไอออนโลหะออกจากสารละลายโดยใช้เมมเบรนที่เป็นของเหลว ชื่อว่า เยื่อแผ่นเหลว ... 

ขอผู้รู้ช่วยแนะนำการแยกเงินออกจากน้ำยาล้างฟิลม์ มีขั้นตอยอย่างไร หรือมี web ที่สอนด้านนี้มัย จะเป็นพระคุณอย่างสูง 
มีอีกหลายวิธีแต่รู้สึกว่าจะแพง เช่น การแยกโดยใช้ Membrane สุกัญญา--125.24.106.1 13:22, 6 กุมภาพันธ์ 2553 (ICT)

: ทำ :en:electrolysis ได้ไม่ยาก เงินก็จะไปเกาะที่ :en:electrode แต่ก็ได้ปริมาณไม่มากนัก เพราะสารละลายไม่ได้เข้มข้นสักเท่าไหร่ วิธีนี้ก็เหมือนกับการชุบโลหะด้วยไฟฟ้าอย่างหนึ่ง--taweethaも 17:38, 7 กุมภาพันธ์ 2553 (ICT)

**ดาวเคราะห์น้อยทีใหญ่ที่สุดคือ**
--118.173.122.169 20:45, 7 กุมภาพันธ์ 2553 (ICT)
(2008 เอพี4) ช่วงเวลาที่อาจเกิดการปะทะ ปี 2089-2100 ขนาด 389.8 เมตร ความเป็นไปได้ที่จะพุ่งชนโลก 20ใน1ล้าน ถ้าถามว่าใหญ่ที่สุดก็อันนี้แหละที่ตรวจพบอันที่ยังไม่พบก็ไม่ทราบครับเยอะจริงๆ --Moddy004 09:03, 2 พฤษภาคม 2553 (ICT)

**มันฝรั่งจัดเป็นผักหรือไม่**
--202.12.74.243 21:35, 8 กุมภาพันธ์ 2553 (ICT)
ดูนิยามของผักครับ อย่างน้อยมันก็ไม่ใช่ผลไม้ --octahedron80 02:49, 17 มีนาคม 2553 (ICT)
: ฝรั่งเขาจัดให้เป็นผัก (vegetable) ของเขา สำหรับคนไทยมักมองว่าผักเป็นของที่มีใบเท่านั้น  ไม่ทราบว่าต้องการนิยามแบบวิทยาศาสตร์หรือภาษาศาสตร์ครับ นี่อาจเป็นแค่เรื่องชื่อที่ต่างกันไปในแต่ละภาษาเท่านั้น --taweethaも 17:21, 15 พฤษภาคม 2553 (ICT)

**การใช้ฮอร์โมนเร่งการผสมพันธุ์ของปลาการ์ตูน....เปนฮอร์โมนอะไร.....ทำไมถึงเร่งการผสมพันธุ์**
--61.7.173.5 05:57, 10 กุมภาพันธ์ 2553 (ICT)
: ฮอร์โมนเพศของปลา... ได้มาจากการสังเคราะห์หรือได้มาจากปลาตัวอื่นที่อยู่ในวัยเจริญพันธุ์ อาจมาจากสัตว์ชนิดเดียวกันหรือใกล้เคียงกันก็ได้  ฮอร์โมนที่นำมาจากปลาสายพันธุ์เดียวกันได้ผลแน่นอนเพราะว่านำมาจากปลาตัวที่กำลังเจริญพันธุ์ แต่ถ้าสังเคราะห์ขึ้นหรือนำมาจากปลาชนิดอื่น มีโครงสร้างทางเคมีคล้ายกันหรือเหมือนกันก็อาจทำหน้าที่ได้เหมือนกัน--taweethaも 17:24, 15 พฤษภาคม 2553 (ICT)

**ดาวฤกษ์มักจะถูกเรียกชื่ออีกอย่างหนึ่งว่าอย่างไร**
--180.180.49.224 11:19, 21 กุมภาพันธ์ 2553 (ICT)
ดาวแม่ของระบบสุริยะ--Moddy004 09:05, 2 พฤษภาคม 2553 (ICT)

**ถ้ามีสารต้านอนุมูลอิสระในร่างกายน้อยจะมีข้อเสียอะไรบ้าง**
ถ้ามีสารต้านอนุมูลอิสระในร่างกายน้อยจะมีข้อเสียอะไรบ้าง
--110.164.196.3 12:22, 24 กุมภาพันธ์ 2553 (ICT)
: เสี่ยงต่อการเกิดเนื้องอกและเนื้องอกที่เป็นเนื้อร้าย (มะเร็ง) เพราะว่าอนุมูลอิสระมีผลต่อการจำลองตัวเองของสารพันธุกรรม (ดีเอ็นเอ) --taweethaも 08:08, 1 มีนาคม 2553 (ICT)
วิกิพีเดีย:ปุจฉา-วิสัชนา/กรุ/ภาษา/กุมภาพันธ์ 2553

== ซุเปอร์มาร์เก็ตในภาษากัมพูชา**
ซุเปอร์มาร์เก็ตภาษากัมพูชาเรียกว่าอะไรครับ--125.27.137.62 16:07, 5 กุมภาพันธ์ 2553 (ICT)
ผฺสารธํ / ផ្សារពិសេស ผฺสารพิเสส / (ทับศัพท์) ស៊ុបពែម៉ាក់ឃីត ซุบแพม̎าก̍ฆีต--octahedron80 00:02, 9 มีนาคม 2553 (ICT)

**คุณเสร็จรึยัง**
จะถามว่า"คุณเสร็จรึยัง"ต้องพูดภาษาอังกฤษว่าอย่างไงครับ--ดีออน 20:18, 13 กุมภาพันธ์ 2553 (ICT)
Have you finished? / Are you finished? --octahedron80 23:59, 8 มีนาคม 2553 (ICT)

**สุดขอบฟ้า ฟากฟ้า**
สุดขอบฟ้า ฟากฟ้า มีคำไหนในภาษาไทยอีกครับ ที่มีคำแปลเหมือนคำเหล่านี้
--~~เบ๊นซ์ 112.142.42.183 21:59, 24 กุมภาพันธ์ 2553 (ICT)- http://dict.longdo.com/search/%E0%B8%9F%E0%B8%B2%E0%B8%81%E0%B8%9F%E0%B9%89%E0%B8%B2- http://dict.longdo.com/search/%E0%B8%AA%E0%B8%B8%E0%B8%94%E0%B8%82%E0%B8%AD%E0%B8%9A%E0%B8%9F%E0%B9%89%E0%B8%B2
--115.67.80.34 15:53, 2 มีนาคม 2553 (ICT)
ภาษาจเรา

ภาษาจเรา (Chrau) มีผู้พูดทั้งสิ้น 22,567 คน (พ.ศ. 2542) ในเวียดนาม จัดอยู่ในตระกูลภาษาออสโตร-เอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก ส่วนใหญ่พูดภาษาเวียดนามเป็นภาษาที่สอง มีส่วนน้อยที่พูดได้ภาษาเดียว ใช้ในการเขียนที่เกี่ยวกับศาสนา และวรรณกรรมมุขปาฐะ มีผู้พูดภาษานี้ราว 5,000 คนที่อ่านภาษาจเราได้ และมีราว 500 คนที่เขียนภาษาจเราได้ ส่วนใหญ่จะสามารถอ่านออกเขียนได้ในภาษาเวียดนามที่เป็นภาษาที่สองมากกว่า

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

**แหล่งข้อมูลอื่น**
 Resources in and about the Chrau language
จเรา
วิกิพีเดีย:สารวิกิพีเดีย/กรุ/05-2553

หัวข้ออภิปรายส่วนกลางและศาลาชุมชน
----
บทความคัดสรรและบทความคุณภาพเดือนนี้
link=WP:FA สถานีอวกาศนานาชาติ (ลำดับที่ 80)
link=WP:GA พระเจ้าเอ็ดเวิร์ดที่ 3 แห่งอังกฤษ (ลำดับที่ 67)
----
ผู้ดูแลระบบที่ได้รับการแต่งตั้ง
หมวดหมู่:สารวิกิพีเดีย
เอฟิดรีน

เอฟิดรีน (ephedrine) เป็นสารออกฤทธิ์กระตุ้นระบบประสาทซิมพาเทติก โครงสร้างทางเคมีคล้ายคลึงกับแอมเฟตามีนและเมทแอมเฟตามีน ซึ่งในธรรมชาติจัดเป็นสารแอลคาลอยด์ที่สกัดจากพืชหลายชนิดในสกุล Ephedra โดยสารที่จัดว่าเป็นแอลคาลอยด์จะต้องเป็นสารเอมีนธรรมชาติ (naturally-occurring amine) ที่ได้จากพืช สัตว์ เชื้อรา หรือสิ่งมีชีวิตอื่น ๆ ในธรรมชาติเท่านั้น

**อ้างอิง**
หมวดหมู่:สารกระตุ้น
หมวดหมู่:ยาหลักขององค์การอนามัยโลก
หมวดหมู่:ยาแก้คัดจมูก
หมวดหมู่:ยาลดความอ้วน
สถานีย่อย:ประเทศจีน/2553/กรกฎาคม

ประเทศจีน
จักรพรรดิฉินที่ 1 (จิ๋นซีฮ่องเต้) (p=Qín Shǐhuáng) มีพระนามเดิมว่า เจิ้ง (政) สันนิษฐานว่าประสูติเมื่อ พฤศจิกายน/ธันวาคม พ.ศ. 283 (260 ปีก่อนคริสตกาล) และสวรรคตเมื่อ กันยายน พ.ศ. 333 (210 ปีก่อนคริสตกาล) ทรงเป็นราชาแห่งแคว้นฉิน (秦王) ตั้งแต่ พ.ศ. 297 (247 ปีก่อนคริสตกาล) ถึง พ.ศ. 322 (221 ปีก่อนคริสตกาล) และทรงเป็นพระปฐมจักรพรรดิแห่งประเทศจีน (อ่านต่อ...)
บทความแนะนำก่อนหน้านี้ : ประเทศจีน
ที่เก็บถาวร – บทความแนะนำอื่น ๆ
สถานีย่อย:ประเทศจีน/บทความแนะนำ/กรุ/พ.ศ. 2553

----
มิถุนายน : ประเทศจีน
----
----
กรกฎาคม : จักรพรรดิฉินที่ 1
----
----
สิงหาคม : สามก๊ก
----
----
กันยายน : เซี่ยงไฮ้
----
----
โมโนโลโฟซอรัส

โมโนโลโฟซอรัส (Monolophosaurus, s) เป็นเทอโรพอดจากยุคจูแรสซิกตอนกลาง เมื่อประมาณ 170 ล้านปีก่อน ที่หมวดหินฉีชู่โกว์ซึ่งปัจจุบันอย่ในเขตปกครองตนเองซินเจียงอุยกูร์ ประเทศจีน มีขนาดยาว 5 เมตร (16ฟุต) พื้นที่ที่ขุดพบโมโนโลโฟซอรัส มีการพบสัญญาณของน้ำจึงเป็นไปได้ว่าไดโนเสาร์ชนิดนี้อาศัยอยู่บนชายฝั่งของทะเลสาบหรือมหาสมุทร โมโนโลโฟซอรัส น่าจะพัฒนามาจากเมกะโลซอรัส

**อ้างอิง**

**อ่านเพิ่ม**
 isbn=3-540-52084-8

**แหล่งข้อมูลอื่น**
 url=http://www.miketaylor.org.uk/tmp/svp-abstracts/SVP%202006%20abstracts.pdf -  Monolophosaurus date=2007-07-13  in the Dino Directory, The Natural History Museum, London.
หมวดหมู่:ไดโนเสาร์ในยุคจูแรสซิก
หมวดหมู่:เทโรพอด
มหาวิทยาลัยโซกะ

มหาวิทยาลัยโซกะ (Sōka Daigaku) เป็น มหาวิทยาลัยเอกชน มหาวิทยาลัยก่อตั้งขึ้นเมื่อพ.ศ. 2512 เปิดให้นักศึกษาระดับปริญญาตรีเมื่อพ.ศ. 2514 และเปิดปริญญาโทเมื่อพ.ศ. 2518 และยังมีอีกแห่งหนึ่ง คือ มหาวิทยาลัยโซกะ อเมริกา ปัจจุบันมีศูนย์ประสานงานอยู่ที่คณะศิลปศาตร์ มหาวิทยาลัยธรรมศาสตร์ ท่าพระจันทร์

**ปรัชญาของมหาวิทยาลัยโซกะ**
ปรัชญาการศึกษาของมหาวิทยาลัยโซกะ เริ่มขึ้นโดย สึเนซาบูโร มากิงูจิ นายกสมาคมสร้างคุณค่า คนแรก ผู้ก่อตั้งสมาคมสร้างคุณค่า ผู้ปฏิบัติพุทธธรรมของพระนิชิเรนไดโชนิน แรกทีทำงานเป็นครูสอนระดับประถมศึกษา ได้ทำการเผยแพร่ระบบสร้างคุณค่า เพื่อความสุขของนักเรียน และเน้นสอนเรื่องมนุษยนิยม ปรัชญานี้ได้สืบต่อโดย โจเซ โทดะ นายกสมาคมโซกะ คนที่สอง โดยเป้าหมายคือสืบสานเจตนารมณ์ของอาจารย์มากิงูจิ และมาถึงสมัยของนายกสมาคมคนที่สาม ดร.ไดซากุ อิเกดะ ได้ทำการก่อตั้งมหาวิทยาลัยโซกะขึ้น โดยมีหลักการการก่อตั้งดังนี้
*1.เป็นที่ให้ความรู้สูงสุดเพื่อการศึกษาแนวคิดมนุษยนิยม
*2.กำเนิดวัฒนธรรมใหม่
*3.เป็นที่ให้ความสงบสุขของมนุษย์

**สาขา**
ดร.ไดซากุ อิเกดะ ได้ก่อตั้งมหาวิทยาลัยโซกะแห่งที่สองที่แคลิฟอร์เนีย สหรัฐอเมริกา

**อ้างอิง**
เพื่อเพื่อนผู้ศรัทธา,สร้างคุณค่า,2550
*คู่มือชี้นำศรัทธา,สร้างคุณค่า,2550

**เว็บไซต์ของมหาวิทยาลัย**
 เว็บไซต์ของมหาวิทยาลัยโซกะ ญี่ปุ่น date=2006-06-28 
หมวดหมู่:สมาคมสร้างคุณค่า
โซกะ
ทาลามัส

ทาลามัส (thalamus) เป็นศูนย์รวมกระแสที่ผ่านเข้าออก  และแยกกระแสประสาทไปยังส่วนของสมองที่เกี่ยวข้องกับกระแสประสาทนั้น หรืออาจเรียกว่าเป็นสถานีถ่ายทอดกระแสประสาทเพื่อส่งไปยังจุดต่าง ๆ ในสมอง และยังทำหน้าที่ในการรับรู้ความเจ็บปวด ทำให้มีการสั่งการ และแสดงออกด้านพฤติกรรมด้านความเจ็บปวดอีกด้วย
ทาลามัสนั้นมีอยู่เป็นคู่ ตั้งอยู่ใจกลางสมองของสัตว์
มีกระดูกสันหลังรวมทั้งมนุษย์ด้วย ทาลามัสอยู่ระหว่างเปลือกสมองใหญ่ (Cerebral Cortex) กับสมองส่วนกลาง (Midbrain) ที่ตั้งอยู่ใจกลาง และเป็นศูนย์ศูนย์รวมประสาทสั่งการ มีหน้าที่ส่งผ่านกระแสประสาท ประสาทสัมผัสจำเพาะ (Special Sense) และส่งผ่านไปยัง Cerebral Cortex หรือเปลือกสมองใหญ่ เป็นไปตามภาวะปกติของความมีสติ (Conciousness) ในยามหลับและยามตื่น 
โดยทาลามัสนั้นจะอยู่ล้อมรอบโพรงสมองที่ 3 (Third Ventricle)
มันเป็นผลผลิตหลักของเอ็มบริโอนิค ไดเอนซีฟาโลน (Embryonic Diencephalon) หรือตัวอ่อนของสมองส่วนกลางทาลามัสเป็นโครงสร้างใหญ่สุดของสมองส่วนกลาง ซึ่งเป็นส่วนของสมองที่ตั้งอยู่ระหว่างสมองส่วนกลาง (Mid brain) มีเซนซีฟาโลน และสมองส่วนหน้า เทเลซีฟาโลน (Telecephalon)
ในมนุษย์ ครึ่งหนึ่งของทาลามัสแต่ละอันมีรูปร่างเหมือนจุกยางกลม ๆ คล้ายปลายเทอร์โมมิเตอร์ สามารถบีบและคลายตัวได้

**ด้านสรีระ**
ทาลามัสอยู่บนสุดของก้านสมอง ใกล้กับใจกลางของสมองอยู่ในตำแหน่งที่สามารถส่งกระแสประสาทออกไปสู้ส่วนต่างของสมองได้ในทุกทิศทางสมองส่วนกลาง (Diencephalon) ยังประกอบด้วย อิพทาลามัส (Epithalamus) และเรติลูเลทนิวเคลียส (Reticulate Nucleus)

**หน้าที่**
ทาลามัสมีหลายหน้าที่หน้าที่โดยทั่วไปคือ ส่งผ่านระหว่าง ซับตอร์ทีคอล และเปลือกสมองใหญ่ หน้าที่สำคัญ คือ ช่วยในการทำงานของระบบสัมผัส ทาลามิคนิวเคลียสจะรับและส่งต่อข้อมูลไปยังส่วนแรกของคอร์ทีคอล เช่นรับภาพจากจอภาพตาหรือเรตินาแล้วส่งไป เลเทอรัล เจนิคูเลท นิวเคลียส ในทาลามัสซึ่งจะฉ่ายไปสู่ส่วนแรกของสมองที่รับรู้ความรู้สึกในการมองเห็น (Primary visual cortex) ในกลีบท้ายทอย (Occipital lobe)
ทาลามัสจะดำเนินการทั้งรับรู้ข้อมูลและส่งผ่านข้อมูลทาลามัสจะคอยควบคุมความมีสติ การตื่นเต้นการระมัดระวังการแสดงออก ถ้าทาลามัสถูกทำลาย จะทำให้ร่างกายเกิดอาการเจ็บปวดรุนแรงที่เรียกว่าโคม่า (Coma)
หมวดหมู่:ประสาทกายวิภาคศาสตร์
หมวดหมู่:ประสาทสรีรวิทยา
หมวดหมู่:ประสาทวิทยาศาสตร์
หมวดหมู่:สมอง
โอลิโกแซ็กคาไรด์

โอลิโกแซ็กคาไรด์ (Oligosaccharide) เป็นพอลิเมอร์ที่ประกอบด้วยโมโนแซ็กคาไรด์ (น้ำตาลโมเลกุลเดี่ยว) ตั้งแต่ 2-10 โมเลกุล จับกันด้วยพันธะไกลโคซิดิก (glycosidic bond) 
โอลิโกแซ็กคาไรด์ที่ประกอบด้วยโมโนแซ็กคาไรด์ 2 โมเลกุล เรียกว่าไดแซ็กคาไรด์ (น้ำตาลโมเลกุลคู่) โดยการรวมกันของโมโนแซ็กคาไรด์ 2 โมเลกุล จะทำให้เกิดไดแซ็กคาไรด์ และน้ำ อย่างละ 1 โมเลกุล
โอลิโกแซ็กคาไรด์ มีบทบาทสำคัญหลายด้าน เช่น การจดจำของเซลล์ (cell recognition) และการยึดติดของเซลล์ (cell adhesion)

**อ้างอิง**
หมวดหมู่:โภชนาการ

หมวดหมู่:วัตถุให้ความหวาน
อัลมาส์

อัลมาส์ หรือ อัลมาตี (อังกฤษ: Almas; Almasty, Almasti; บัลแกเรีย: Алмас; เชเชน; Алмазы, ตุรกี: Albıs; มองโกล: Алмас; ภาษามองโกลแปลว่า "คนป่า") สิ่งมีชีวิตลึกลับขนาดใหญ่ชนิดหนึ่ง ที่เชื่อว่ามีรูปร่างคล้ายมนุษย์ในยุคก่อนประวัติศาสตร์ พบตามเทือกเขาและป่าในภูมิภาคเอเชียกลาง รวมถึงไซบีเรีย มีลักษณะคล้าย เยติ ในเทือกเขาหิมาลัย และ บิ๊กฟุต ในทวีปอเมริกาเหนือ

**ลักษณะ**
อัลมาส์ ถูกระบุว่ามีท่าทีการเดินคล้ายมนุษย์ในยุคปัจจุบันมากกว่าสัตว์ชนิดอื่นที่คล้ายคลึงกัน เช่น ซาสควาทช์ หรือ บิ๊กฟุต  ร่างกายถูกคลุมด้วยหนังหนาสีน้ำตาล ขนสีน้ำตาลแดง ใบหน้าไม่มีขนปกคลุม  ผิวมีสีเข้ม  สันหน้าผากโหนก, เฉียงหน้าผากจมูกแบนและใหญ่โหนกกราม
เท้ามีขนาดใหญ่และมือยาว  มีขนปกคลุมทั่วร่างยกเว้นมือและเท้า มีกลิ่นตัวเหม็น รวมถึงมีผู้พบเห็นว่าเหมือนกับสวมใส่สิ่งดูเหมือนหนังสัตว์เหมือนเสื้อคลุมเพื่อป้องกันความหนาวเย็นด้วย

**ถูกค้นพบ**
อัลมาส์ นั้นปรากฏอยู่ในภูมิปัญญาของชาวมองโกลมานานแล้ว โดยปรากฏเป็นชื่อและภาพในหนังสือของธิเบตที่รวบรวมพรรณพืชและพรรณสัตว์ท้องถิ่นตั้งแต่ศตวรรษที่ 19 แต่ทว่าอัลมาส์เป็นรู้จักของชาวโลกครั้งแรกในปี ค.ศ. 1427 โดยคำว่า "อัลมาส์" เป็นภาษามองโกลซึ่งแปลว่า "คนป่า" ในขณะที่ชื่อ อัลมาสตี เป็นภาษารัสเซีย เป็นชื่อของเทพเจ้าแห่งป่าที่ใช้ในภูมิภาคเอเชียตะวันตก เช่น จอร์เจีย, อาร์มีเนีย รายงานล่าสุดของการพบเห็นอัลมาส์อยู่ที่ตอนใต้ของมองโกเลียและรัสเซียแถบเทือกเขาอัลไต รวมถึงไซบีเรีย และเทือกเขาเทียนซานในชายแดนตอนเหนือของจีน ซึ่งในแถบเทือกเขาเทียนซานในแถบคาซักสถาน ชาวพื้นเมืองที่นี่เรียกสัตว์ประหลาดขนาดใหญ่ที่เหมือนกับอัลมาส์ว่า คียิกอดัม (Kiyik Adam) เชื่อว่ามีความสูงถึง 9 ฟุต มีขนดกปกคลุมลำตัวสีดำหรือสีเทาเข้ม มีรอยเท้าที่ยาวถึง 15 นิ้ว และมีเขี้ยวแหลมคมไว้สำหรับฉีกทึ้งเหยื่อสำหรับเป็นอาหาร 
อัลมาส์เมื่อแรกถูกบันทึกถึง ไม่ใช่บันทึกในลักษณะของสัตว์ประหลาดคล้ายมนุษย์ หากแต่บันทึกถึงความที่คล้ายคลึงกับสัตว์ในอันดับไพรเมทชั้นเดียวกับมนุษย์ เช่น อุรังอุตัง, กอริลลา หรือชิมแปนซี ซึ่งอัลมาสมีลักษณะคล้ายมนุษย์นีแอนเดอร์ทัลที่เคยอาศัยอยู่ในภูมิภาคนี้เมื่อกว่า 350,000 ปีก่อน
อัลมาส์ยืนตรงด้วยสองขาหลัง มีความสูงประมาณ 5 ฟุต และตัวเต็มวัยอาจสูงถึง 6–6.5 ฟุต หรือ 9 ฟุต และมีขนาดเท้าที่ใหญ่ถึง 5 ฟุต จากรอยเท้าบนหิมะ

**การรายงาน**
อัลมาส์ ถูกรายงานอย่างเป็นทางการเมื่อปี ค.ศ. 1964 โดย ศาสตราจารย์ด้านมนุษยวิทยาชาวรัสเซีย ศาสตราจารย์ บอริส พอร์ชเนฟ  โดย ศ.พอร์ชเนฟ บันทึกว่า กะโหลกศีรษะของอัลมาสเป็นทรงกรวยและมีโครงสร้างของฟันคล้ายมนุษย์  และ ศ.พอร์ชเนฟยังได้รายงานต่อว่า อัลมาส์อาศัยอยู่เป็นครอบครัว มีกลิ่นตัวเหม็น กินอาหารจำพวก ผลไม้, ผัก และสัตว์เลี้ยงลูกด้วยนมขนาดเล็ก
อัลมาส์ เป็นสัตว์ที่เร่ร่อนไม่มีที่อยู่เป็นหลักแหล่ง โดยเดินทางกว่าครึ่งของมองโกเลีย พวกมันถูกพบเห็นโดยชาวบ้านและชนพื้นเมือง รายงานการพบเห็นเมื่อ 50 ปีก่อน ถูกพบที่เทือกเขาคอเคซัสใกล้รัสเซียและทะเลดำ โดยพบหลักฐานการมีอยู่ของครอบครัวอัลมาส์ และยังมีอีกหนึ่งรายงานในเทือกเขาพาเมียร์ของเอเชียกลาง
ได้มีนักวิชาการผู้ทำการค้นหาอัลมาส์อย่างจริงจัง คือ นักสัตว์ประหลาดวิทยาชาวรัสเซีย ดร.มารีน-เจน ค็อฟแมน  และ ซิลเวียน พัลลิกซ์ ชาวฝรั่งเศส ในปี ค.ศ. 1992 ซึ่งข้อมูลที่ได้จากการสำรวจก็คล้ายคลึงกับของ ศ.พอร์ชเนฟ คือ อัลมาส์เป็นสัตว์ขนาดใหญ่ น้ำหนักกว่า 500 ปอนด์ มีขนดก หากินในเวลากลางคืน และสามารถเดินทางได้เร็ว 40 ไมล์ต่อชั่วโมง โดย ดร.ค็อฟแมนสามารถเก็บตัวอย่างขน, รอยเท้า และมูลของอัลมาส์ได้ด้วย

**ดูเพิ่ม**
บิ๊กฟุต
*เยติ
*เหย่เหริน
*ฮิบะกง
*โยวี่

**อ้างอิง**

**บรรณานุกรม**
หมวดหมู่:สัตว์ประหลาดคล้ายมนุษย์
เทราคาโตะ ซือ

เทราคาโตะ ซือ (Terakado Tsū) เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ เป็นนักร้องเพลงป๊อบไอดอลชื่อดังในระดับแนวหน้าของเอโดะทีมีแฟนคลับเป็นจำนวนมาก รวมถึงชิมูระ ชินปาจิที่เป็นหัวหน้าของหน่วยพิทักษ์เทราคาโตะ ซือด้วย

**ข้อมูลตัวละคร**
เทราคาโตะ ซือมีความชื่นชอบในเรี่องการร้องเพลงมากตั้งแต่เด็กๆ และมักจะร้องให้พ่อฟังอยู่บ่อย ต่อมาจึงเริ่มการแสดงการร้องเพลงที่ข้างถนน ในระยะแรกการแสดงของเธอมักจะถูกมองข้าม แต่เธอก็ได้รับการให้กำลังใจจากชิมูระ ชินปาจิและหน่วยพิทักษ์เทราคาโตะ ซือ ซึ่งเป็นกลุ่มแฟนคลับที่คอยสนับสนุนโอซือ จนกระทั่งโอซือได้เป็นนักร้องยอดนิยมในที่สุด
พ่อของโอซือปัจจุบันจำคุกอยู่เนื่องจากกระทำความผิดบางอย่าง แต่ก็แหกคุกออกมาแล้วบังคับให้กินโทกิพาไปงานคอนเสิร์ตครั้งแรกของโอซือ แล้วได้ไปมอบดอกกุหลาบให้ตามที่เคยสัญญาไว้ในตอนเด็กว่าจะนำกุหลาบไปให้ในคอนเสิร์ตครั้งแรก และกลับไปมอบตัวตามเดิม แต่ก็ยังคงให้ความเป็นห่วงโอซืออยู่ตลอดมา
เทราคาโตะ ซือเคยมีข่าวอื้อฉาวว่ามีการคบหากับโกเอมอน ซึ่งเป็นนักร้องป๊อบอีกคน แต่หลังจากชินปาจิได้รู้ความจริงว่าที่โกเอมอนกับโอซือมีเหตุผลแฝง ทำให้โอซือเลิกกับโกเอมอน แตก็ทำให้ชื่อเสียงในฐานะไอดอลของโอซือตกต่ำลง แต่ด้วยกำลังใจของหน่วยพิทักษ์เทราคาโตะ ซือ ทำให้โอซือกลับมาเป็นนักร้องไอดอลยอดนิยมได้อีกครั้ง

**การปรากฏตัวบนปก**
โอซือปรากฏตัวบนหน้าปกของหนังสือการ์ตูนกินทามะเล่มที่ 21 และยังปรากฏตัวบนสันปกของหนังสือการ์ตูนกินทามะเล่มที่ 22

**อ้างอิง**

**ดูเพิ่ม**
 กินทามะ
หมวดหมู่:กินทามะ
หมวดหมู่:ตัวละครในกินทามะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครหญิงในอนิเมะและมังงะ
ออกแบบ-ก่อสร้าง

ออกแบบ-ก่อสร้าง หรือ ดีไซน์-บิลด์ (design-build) เป็นระบบการส่งมอบงานโครงการก่อสร้างชนิดหนึ่ง ซึ่งแตกต่างจากระบบดั้งเดิมที่เป็น "ออกแบบ-ประมูล-ก่อสร้าง" ในระบบนี้จะทำการลดระยะเวลาของโครงการในส่วนของระยะเวลาในการออกแบบ และระยะเวลาในการก่อสร้างลง 
ในสหรัฐอเมริกาได้มีการก่อตั้งสถาบันออกแบบ-ก่อสร้างแห่งสหรัฐอเมริกาในปี พ.ศ. 2536

**ดูเพิ่ม**
 เทิร์นคีย์

**อ้างอิง**

**แหล่งข้อมูลอื่น**
  สถาบันออกแบบ-ก่อสร้างแห่งสหรัฐอเมริกา
หมวดหมู่:กฎหมาย
หมวดหมู่:การก่อสร้าง
หมวดหมู่:การจัดการโครงการ
หมวดหมู่:การออกแบบ
ชินจิไต

ชินจิไต (ชินจิไต: 新字体; คีวจิไต: 新字體; แปลว่า อักษรแบบใหม่) เป็นรูปแบบของตัวอักษรคันจิที่ใช้ในประเทศญี่ปุ่นตั้งแต่การประกาศใช้ชุดอักษรโทโยคันจิ (当用漢字 Tōyō kanji) หรือ "คันจิที่ใช้ทั่วไป" ที่ใช้มาตั้งแต่ พ.ศ. 2489 ตัวอักษรชินจิไตบางตัวเป็นตัวอักษรเดียวกับอักษรจีนตัวย่อ แต่อักษรชินจิไตจะมีหลักการย่อตัวอักษรที่แคบกว่าอักษรจีนตัวย่อ อย่างไรก็ตาม อักษรคันจิของญี่ปุ่นในปัจจุบันส่วนใหญ่มีความคล้ายคลึงกับอักษรจีนตัวเต็มมากกว่า แต่มีจำนวนน้อยกว่าตัวอักษรจีนที่ใช้กันในภาษาจีนในปัจจุบันหลายเท่า เนื่องจากมีคำในภาษาญี่ปุ่นจำนวนมากต้องเขียนด้วยอักษรฮิระงะนะเท่านั้น เช่น คำง่ายๆ และคำช่วย เป็นต้น และยังมีคำที่ต้องเขียนด้วยอักษรคะตะคะนะ เช่น คำเลียนเสียงธรรมชาติ คำทับศัพท์ และชื่อสัตว์บางชนิด เป็นต้น
อักษรแบบชินจิไต สร้างมาจากการย่อจำนวนขีดของอักษรแบบคีวจิไต (旧字体/舊字體 Kyūjitai) หรืออักษรแบบเก่า ซึ่งเทียบได้กับอักษรจีนตัวเต็ม (ในภาษาญี่ปุ่นจะเรียกว่า “เซจิ” (正字 seiji) แปลว่าอักษรที่ถูกต้อง) หลักการย่อ คือ จะย่อส่วนขวาของอักษรคันจิที่เรียกว่า “ทสึคุริ” (旁 tsukuri) ซึ่งเป็นส่วนบอกเสียงองของคันจิตัวนั้น โดยนำตัวอักษรที่มีเสียงองเดียวกัน แต่มีจำนวนขีดน้อยกว่ามาใส่แทน อีกวิธีหนึ่ง คือ ย่ออักษรส่วนที่เขียนซับซ้อน ด้วยตัวที่เขียนง่ายกว่า (จำนวนขีดน้อยกว่า)
การย่อตัวอักษร เริ่มมีมาตั้งแต่ช่วงคริสต์ทศวรรษที่ 1950 จนกระทั่งพ.ศ. 2524 ได้มีการประกาศชุดอักษรคันจิที่ใช้ในชีวิตประจำวัน เรียกว่า โจโยคันจิ (常用漢字 Jōyō kanji) เป็นมาตรฐานของอักษรคันจิในปัจจุบัน

**ประวัติ**
การย่อตัวอักษรคันจิของญี่ปุ่น ได้เริ่มขึ้นมาตั้งแต่ทศวรรษที่ 1950 หลังสงครามโลกครั้งที่สอง การย่อตัวอักษรในครั้งนั้น ได้ใช้หลักการย่อตามตัวอักษรเมื่อเขียนด้วยพู่กัน เรียกว่า เรียะคุจิ (略字 ryakuji) ที่ใช้กันในสมัยก่อนสงครามโลกครั้งที่สอง กล่าวคือ เนื่องจากอักษรคันจิมีลักษณะที่ซับซ้อน เมื่อเขียนด้วยพู่กันจึงต้องลดจำนวนขีดลง อักษรเรียะคุจินี่เอง ที่เป็นต้นแบบของอักษรชินจิไต โดยได้คำนึงของความสวยงามของอักษรเมื่อย่อแล้วด้วย 
หมวดหมู่:ภาษาญี่ปุ่น
หมวดหมู่:อักษรจีน
หมวดหมู่:คำและวลีภาษาญี่ปุ่น
สัตว์ประหลาดแฟลทวูดส์

สัตว์ประหลาดแฟลทวูดส์ หรือ สัตว์ประหลาดบรอกตันเคาน์ตี หรือ ปีศาจแฟลทวูดส์ (อังกฤษ: Flatwoods Monster, Braxton County Monster, Phantom of Flatwoods) เป็นสิ่งมีชีวิตประหลาดที่มีรายงานการพบที่เมืองแฟลทวูดส์ ในบรอกตันเคาน์ตี รัฐเวสต์เวอร์จิเนีย สหรัฐอเมริกา ในคืนวันที่ 12 กันยายน ค.ศ. 1952

**รูปร่าง**
สัตว์ประหลาดแฟลทวูดส์ ถูกพบเห็นโดยพยานมากมายถึงกว่า 10 คน ว่ามีความสูงถึง 10 ฟุต หรือประมาณ 3 เมตร มีใบหน้าสีแดง มีลักษณะคล้ายรูปหัวใจหรือคล้ายใบโพ หรืออาจมีตาอยู่บนลายรูปหัวใจ และมีหัวขนาดใหญ่ มีรูปร่างคล้ายมนุษย์ผสมหุ่นยนต์เหมือนทำมาจากเหล็กกล้า มีสิ่งที่คล้ายผ้าคลุมหรือกระโปรงสีดำคลุมช่วงล่างลำตัว ซึ่งต่อมาได้สรุปว่าเป็นสีเขียว ลำตัวสีเขียว บ้างก็ว่าไม่มีแขน หรือ มีแต่ขนาดเล็ก และสรุปว่ามีกรงเล็บยาวคล้ายนิ้ว ซึ่งยื่นออกมาข้างหน้า

**การพบเห็น**
ก่อนการพบสัตว์ประหลาดแฟลทวูดส์นั้น มีรายการพบจานบินหลายที่ในสหรัฐอเมริกา ในคืนวันที่ 12 กันยายน ค.ศ. 1952 ที่แฟลทวูดส์มีรายการวัตถุบินลึกลับเกิดการลุกไหม้ที่ช่วงท้าย และตกลง ณ ที่นั่น ซึ่งหนึ่งในพยานผู้พบเห็นเป็นนักธุรกิจท้องถิ่น กล่าวว่าเขาเห็นจานบินลอยข้ามหัวเขา เขาอธิบายว่ารูปร่างของจานบินนั้นคล้ายเปลือกหอยที่มีปีกหรือครีบบนหลัง สีของตัวจานเป็นสีแดงคล้ำหรือสีส้มชมพูและด้านบนทั้งหมดของจานเป็นสีขาวคล้ายไอปรอท
จากนั้น พยานอีกสามคนได้เห็นเหตุการณ์ดังนี้จึงวิ่งกลับเข้าบ้านหยิบไฟฉายมา และวิ่งตรงไปยังที่ ๆ จานบินตก แต่ก็ต้องพบกับสัตว์ประหลาดตัวดังกล่าวนี้ ซึ่งมันสูง 10 ฟุต มันส่งเสียงร้องดังประหลาด และมีหยดน้ำหยดลงมาคล้ายน้ำมัน และได้กลิ่นเหม็นไหม้คล้ายกลิ่นเหล็กถูกเผาไฟ ซึ่งเสียงร้องของมันนี้ทำให้พยานทั้งสามคนนี้มีอาการเจ็บป่วยที่ท้อง ภายหลังมีบุคคลอื่นติดอาวุธเช่น ปืนสั้น เข้ามาในพื้นที่ด้วย แต่ไม่พบสัตว์ประหลาดตัวดังกล่าวแล้ว แต่กลิ่นเหม็นไหม้นั้นยังอบอวลอยู่ในอากาศ
ต่อมาหลังเหตุการณ์นี้ เรื่องราวดังกล่าวได้ถูกปกปิดโดยเจ้าหน้าที่กองทัพสหรัฐ หนึ่งในพยานได้พูดเกี่ยวกับเรื่องนี้เพียงเล็กน้อยหลังเหตุการณ์เกิดมานานหลายปีแล้ว ซึ่งเจ้าหน้าที่รายหนึ่งให้สัมภาษณ์สั้น ๆ ว่า มีความเป็นไปได้ที่อาจมีวัตถุอะไรตกลงมาจริง ซึ่งอาจเป็นอุกกาบาตก็ได้ 

**ข้อสันนิษฐาน**
มีข้อสันนิษฐานจากนักจานบินวิทยา เชื่อว่า สัตว์ประหลาดแฟลทวูดส์นี้เป็นมนุษย์ต่างดาวหรือหุ่นยนต์ หรือ จานบินมีชีวิตที่ตกมายังโลก ในรายการ Monster Quest (ออกอากาศในประเทศไทยเมื่อกลางปี ค.ศ. 2010 ทางช่องฮิตทรี โดยทรูวิชันส์) ได้ทำการค้นคว้าเรื่องนี้ในชื่อตอน Lizard Monster โดยพบซากหัวกะโหลกของสิ่งที่เชื่อว่าเป็นของมนุษย์ยุคก่อนประวัติศาสตร์ที่บิดเบี้ยว เรียกว่า "เด็กจากดวงดาว" เชื่อว่าอาจจะเป็นสัตว์ประหลาดแฟลทวูดส์หรือไม่ก็เป็นความผิดปกติตั้งแต่แรกเกิด 

**ดูเพิ่ม**
 ปีศาจโดเวอร์- มอธแมน

**อ้างอิง**

**แหล่งข้อมูลอื่น**
  เว็บไซต์สัตว์ประหลาดแฟลทวูดส์-  คลิปวิดีโอที่เกี่ยวข้อง-  คลิปวิดีโอที่เกี่ยวข้อง-  คลิปวิดีโอรายการ MonsterQuest ตอน Lizard Monster
หมวดหมู่:สัตว์ประหลาดคล้ายมนุษย์
จ็องโก เรนาร์ต

ฌ็อง "จ็องโก" เรนาร์ต (Jean "Django" Reinhardt, IPA|dʒɑ̃ɡo ʁenɑʁt; 23 มกราคม ค.ศ. 1910 - 16 พฤษภาคม ค.ศ. 1953)  นักแต่งเพลงและนักกีตาร์แจ๊สชาวฝรั่งเศส เล่นดนตรีในแบบที่เรียกว่า "ยิปซีแจ๊ส" โดยได้ร่วมกับนักไวโอลินจากปารีสชื่อ สเตฟาน กรัปลี และพี่ชายของเขา ตั้งวงควินเทตแจ๊สชื่อวง Quintette du Hot Club de France  
เรนาร์ตเกิดที่หมู่บ้านเล็ก ๆ ทางตะวันตกของเบลเยียม ใช้ชีวิตในวัยเด็กกับพวกยิปซี โดยชื่อเล่น "จ็องโก" ของเขาก็มาจากภาษาโรมานี (ภาษายิปซี) แปลว่า  "I awake"  เริ่มหัดเล่นแบนโจ กีตาร์ และไวโอลินมาตั้งแต่เด็ก 
เรนาร์ตได้ร่วมเล่นและบันทึกเสียงกับนักดนตรีแจ๊สอเมริกันที่มีชื่อเสียงหลายคน เช่น โคลแมน ฮอว์กินส์, เบนนี คาร์เตอร์, เร็กซ์ สจวร์ต, หลุยส์ อาร์มสตรอง และดิซซี กิลเลสพี เขาได้ชื่อว่าเป็นหนึ่งในนักดนตรีแจ๊สชาวยุโรปคนแรก ๆ ที่ได้รับการยกย่องในระดับตำนาน 

**อ้างอิง**
หมวดหมู่:นักกีตาร์
หมวดหมู่:นักดนตรีชาวฝรั่งเศส
หมวดหมู่:นักดนตรีแจ๊ส
หมวดหมู่:เสียชีวิตจากโรคหลอดเลือดสมอง
หมวดหมู่:บุคคลจากจังหวัดแอโน
หมวดหมู่:ชาวฝรั่งเศสเชื้อสายเบลเยียม
หมวดหมู่:ชาวฝรั่งเศสเชื้อสายโรมานี